title: NCIS (stiradoù skinwel)
text: NCIS a zo ur stirad skinwel polis. Istorioù ur bagad enklaskerien eus an Naval Criminal Investigative Service a ra danvez ar stirad. An enklaskoù a vez lec'hiet e metoù ar Morlu ha korfad ar Marines.
  
  Kavout a reer e vez ar mennozhiad hag an tudennoù da gentañ e div rann eus ar stirad JAG eus CBS (koulzad eizh, rannoù "Ice Queen" ha "Meltdown"). Un daoladenn (spin-off) eus JAG eo ar stirad. Skignet e voe evit ar wech kentañ d'an 3 a viz Gwengolo 2003 gant CBS. 13 koulzad ha 296 rann a zo er stirad betek-henn. Krouet eo bet gant Donald P. Bellisario ha Don McGill. Produktour eo Donald P. Bellisario ivez. Kroget eo skignadenn ar c'houlzad 13 d'an 22 a viz Gwengolo 2015 gant CBS
  
  Kalz berzh en deus graet ar stirad ha div daoladenn a zeus dioutañ. Er c'houlzad 6, ur rann doubl a ro lañs da NCIS: Los Angeles hag er c'houlzad 11 ur rann doubl a ro lañs da NCIS: New Orleans
  
  Krouet ez eus bet ur c'hoari video anvet NCIS gant Ubisoft gant mouezhioù an aktourien.
  
  E-touez an tudennoù pennañ
  
  Mark Harmon a zo Leroy Jethro Gibbs
  Michael Weatherly a zo Anthony DiNozzo (koulzadoù 1 da 13)
  Pauley Perrette a zo Abigail Sciuto
  David McCallum a zo Dr Donald Mallard
  Sean Murray a zo Timothy McGee (alies er c'houlzad 1, bepred abaoe an eil)
  Brian Dietzen a zo Jimmy Palmer (gwelet alies er c'houlzadoù 1 da 9, bepred abaoe an c'houlzad 10) 
  Rocky Carroll a zo Leon Vance (pedet er c'houlzad 5, bepred abaoe ar c'houlzad 6)
  Emily Wickersham a zo Eleanor Bishop (abaoe ar c'houlzad 11 )
  Sasha Alexander a zo Caitlin Todd (bepred er c'houlzadoù 1 ha 2, pedet er c'houlzadoù 3, 8 ha 9)
  Pancho Demmings a zo Gerald Jackson (oulzad 1, pedet er c'houlzad 3)
  Alan Dale a zo Thomas Morrow (koulzadoù 1 da 3, pedet er c'houlzadoù 10, 11 ha 12)
  Lauren Holly a zoJennifer Shepard (koulzadoù 3 da 5, pedet er c'houlzadoù 8 ha 9)
  Cote de Pablo a zo Ziva David (koulzadoù 3 da 11)
  
  Matt L. Jones a zo Ned Dorneget (koulzadoù 9 da 12)
  
  Stiradoù skinwel SUA